**ЦРНИ ЛАБУД**

**Био једном један дечак који је волео лабудове, а посебно црног лабуда. Истраживао је о њима, али их никад није видео. Тај дечак је имао црне очи и црну косу, баш као црни лабуд.**

**Године су пролазиле, а он је све више знао о лабудовима. И тако прође неколико година и он пође у лов на дивљач у шуму. И увек улови зеца или срну. А онда иде до једног предивног језера да види има ли лабудова, али њих никад није било. И тако је прошло две године. Оде он до тог језера као и увек и види лабудове. Полако почне да се шуња поред тог језера. Кад одједном сви лабудови одлетеше, он полако приђе том језеру и угледа црног лабуда који је изгледао прелепо и величанствено, али је човеку било чудно зашто он не лети и зашто се није уплашио. Човек му је пришао и помазио га по глави. А лабуд му рече. „Ја знам да ти мене тражиш и знам да ме нећеш повредити. Ја сам чаробни лабуд. Сад можеш ићи и добићеш два сина који ће волети лабудове као и ти. Шта год пожелиш, оствариће ти се.“**

**И лабуд одлете, а човек се врати кући. Све што је лабуд рекао, остварило се. Тако је човек живео срећно до краја живота.**

**Стефан Чугаљ (V)**

**ТРОСТРУКА ЉУБАВ**

**Некада давно живела је снежна краљица Снежана. Имала је два сина и једну ћерку. Најстарији син се звао Павле, млађи Иван, а њихова сестра звала се Дарија.**

**Пошто је њихова мајка била краљица зиме, живели су у залеђеном замку. Једног дана Дарија је изашла из замка и угледала прелепог младића по имену Никола. Она и он су се заљубили на први поглед. После неког времена су се венчали и живели су срећно. Затим, једног дана се одржавала Иванова представа са белим медведима. На крају представе Иван је угледао прелепу девојку по имену Софија. Са њима је исто било као и са Даријом и Николом. Међутим, Павле никако није успевао да нађе лепу и пристојну девојку, па је одлучио да путује по свету. Једном, кад је стигао у село Менин, он је видео прелепу девојку по имену Селена. Мада је била предивна, била је слушкиња и имала је отрцану хаљину и подеране ципеле. Али Павла није то занимало, па се договорио с њеним господарем да му је да, а он ће му послати две слушкиње и три слуге.**

**Тако и би. На крају су се венчали и живели срећно до краја живота. Дарија, Иван и Павле су били најсрећнија породица за коју је свет знао.**

**Андријана Божић (V)**

**ЏИН И МРАВ**

**У једној великој шуми, далеко од града, живела су два најбоља друга џин Мирко и мрав Жирко.**

**Сваког дана су се играли. Имали су једну кућицу на златном дрвету. Волели су да се шетају у шуми и да разгледају лишће. Када су се једном играли у дворишту, код њих је долетео зли змај Гаргамел који је могао да раздвоји чак и најбоље пријатеље. Кад је стигао код Мирка и Жирка, питао их је ко је јачи од њих двојице. Они су се зачуђено погледали и рекли да се никад нису такмичили у томе. Змај Гаргамел им је задао изазове, да виде ко је јачи. Прво су дизали тегове од сто килограма. Ту је победио џин Мирко. После су се такмичили у издржљивости и тада је победио мрав Жирко. Било је ту још пуно изазова које је змај Гаргамел задао. Били су једнако добри тако да је змај Гаргамел смислио да морају да се боре један против другог, да виде ко је јачи. Када је спремио обојицу за борбу, нису могли да се боре јер су најбољи пријатељи.**

**Потрчали су један ка другом и загрлили су се. Пријатељство је најважније. Пријатељ је велико богатство.**

**Димитрије Аксић (V)**

**ТРИ ОВЦЕ**

**Иза седам гора и мора бејаху једном три овце. Али, не било какве овце, већ чаробне овце. Ко год прође поред њих, тај се више не враћа.**

**Недалеко од тих оваца беше једно царство. А у том царству бејаху два царевића и цар. Цар је био мудар и паметан, а млађи син је ишао његовим стопама. Старији син није био баш бистар и био је брзоплет. Мислио је да је јунак чак и ако направи неку глупост. Тако је једног дана кренуо у шетњу и понео је пушку, али не да иде у лов, него да плаши све редом. Тако се упути ка брду где су биле те три овце. Када је видео како пасу, пришуњао им се, испалио је метак и метак се зауставио центиметар од овце. Тако је било и са друге две. А онда се меци вратише и убише царевића.**

**Одједном цело царство поцрне. Прођоше два дана сви се почеше бринути где је царевић. Онда једног дана млађи царевић узе мач и оде да га тражи. Када је дошао на то брдо, није било ничега осим крви и три овце. Царевић крену мачем на њих и уби једну, па другу, али трећу није могао. Она се претвори у змаја и одлети у своју пећину. Царевић ју је пратио до тамо. Ушуњао се унутра и видео свог брата и још пуно људи како завезани за зид јецају, а змај седи у столици од костију и броји злато. Царевић се зачуди како је могуће да су још живи. Онда му западе за око да су неки од људи били његове слуге. Када змај убије људе, он их направи да буду његове слуге. Он их враћа кућама да би му довели још жртава, како би владао целим царством.**

**Царевић улете унутра, извуче мач и позове змаја, па држ' овамо, држ' онамо и убоде змаја у срце. Тада ослободи све људе и сви се вратише у царство. Цар их лепо дочека, а царство обасја сунце.**

**Старијег сина је ово научило да не треба бити брзоплет и да се „не трчи пред руду“. Живели су од тада срећно до краја живота.**

**Eна Вујић (V)**

**)**

**ДЕЧАК И ЛАВ**

**Некада давно живео је дечак са својим мамом и татом у кући поред потока, у густој шуми. Он је много волео животиње. Једног дана, док се играо, спазио је лава како на потоку пије воду. Али, то није био обичан лав. Овај лав је имао крила. Сваког дана лав се враћао, пио воду, а онда би одлетео.**

**Али једног дана, као да је осетио да га неко посматра, није одлетео, већ је кренуо да корача према дубокој шуми. Дечак је кренуо за лавом. Пратио га је до уласка у пећину. Када је лав ушао у пећину, дечак је кренуо за њим унутра, а онда је зачуо глас: „Ко си ти и зашто ме пратиш?“ Био је то људски глас. Дечак се уплашио јер никада није чуо да лавови говоре.**

**„Откуд то да ти говориш, лаве?“, упита дечак.**

**„Ја нисам лав“, рече лав, „Ја сам човек у телу лава“.**

**Лав је испричао дечаку да га је проклела вештица зато што се заљубио у њену ћерку.**

**„Како да ти помогнем?“, упита дечак.**

**„Иза седам гора, на врху планине налази се златан кључ који, ако прогутам, чини ће откључати“, рекао је лав.**

**Дечак је кренуо на пут и тамо се срео са многим препрекама. Срео је једнооког гусара, змаја који је дувао ватру, добре виле, чудовиште од којег је побегао. Некако је узео златан кључ и брзо се вратио код лава који је био изгубио снагу. Лав је прогутао кључ и претворио се у младог човека.**

**Младић се захвалио дечаку и брзим трком кренуо до вештичине колибе. Када га је угледала, вештица је пала на месту мртва од страха. Онда је узео вештичину ћерку за жену и живели су срећно до краја живота. А дечак је био њихов редован гост.**

**Филип Благојевић (V)**

**ТАЈАНСТВЕНИ ДЕЧАК**

**Некада давно живео је један дечак који је на изглед деловао обично, али је он имао супер моћи. Ишао је у школу као и сва остала деца, али нико није знао за његову тајну.**

**Док су се играли на школском одмору, чули су вест да су украдене играчке у оближњем вртићу. То је био крадљивац Лопко који је стално крао дечије играчке. Он је имао тајно склониште у коме је чувао те играчке. Када је дечак чуо за то, одмах је употребио рендгенски вид и видео је где се налази склониште Лопка. То склониште је било у великој планини. Једне вечери дечак се прикрао и отишао да врати играчке деци. Док је Лопко спавао, дечак је узео играчке и тихо изнео и њега из скровишта и одлетео са њим до градског затвора. Њега је оставио у затвору, а играчке вратио вртићу. Када је свануо дан, сви су се изненадили када су видели Лопка у затвору, а играчке у вртићу.**

**Лопку је било чудно како се из топлог склоништа нашао у затвору, а тајанствени дечак се задовољно смешио зато што је спасао град и нико није открио његову тајну.**

**Јана Таковац (V)**

**ЧАРОБНИ ГЛАС**

**Иза седам мора, иза седам гора живео је богати краљ Артур. Имао је прелепу кћи Јулију. Имала је бисере уместо очију. Била је нежна попут руже, са гласом славуја.**

**Краљ Артур је стално проналазио богате удвараче, али је она хтела неког ко ће бити њена сродна душа. Била је тужна због тога што јој краљ неће дати неког ко ће јој дати љубав а не паре.**

**Недалеко од дворца, у једном дрвету, највећем храсту у шуми, живела је група свитаца који су се стално шетали ноћу, као и краљева кћи. Они су јој стално осветљавали пут док је плакала и шетала шумом. Једне ноћи свици су одлучили да је питају зашто плаче. Јулија је рекла да плаче јер отац хоће да је уда за неког богатог принца, а она жели некога ко ће је стварно волети. Свици су јој рекли да не плаче и да верује да ће се принц једнога дана стварно појавити. Јулија је прихватила савет свитаца и схватила да мора да следи свој сан.**

**Тада се осмех вратио на њено лице и почела је да пева својим чаробним гласом. Када су је чули, свици долетеше до ње, а један од њих се претвори у принца. Она се на први поглед заљубила у њега и схватила да је нашла сродну душу и да увек треба следити своје срце и снове. Краљ је схватио да је погрешио и прихватио је принца за свог зета.**

**И тако, иза седам мора, иза седам гора живели су срећно једна принцеза и њен принц.**

**Љубица Станковић (V)**

**МИЋКО И ФИЋКО**

**Била једном давно два нераздвојна пријатеља. Они су увек волели да се играју и да се шале. Њихово пријатељство је било безбрижно све док једног дана зла вештица није дошла код њих.**

**Они су се јако уплашили, али она им је рекла да се не плаше, да је само дошла да организује једно мало такмичење између њих двојице. Они су, наравно, то одбили. Али она им је тада рекла да ће бацити магију на њихово пријатељство и да ће се они тада мрзети. Тада су они пристали да се такмиче.**

**Први задатак је био да виде ко ће да подигне више стабала дрвећа и ту је победио Мићко. Други задатак је био да се види ко је бржи у трчању и ту је победио Фићко. Трећи задатак је био да ураде што више склекова и ту је победио Мићко. Четврти задатак је био да се види ко може дуже да задржи дах и ту је победио Фићко. Пети и последњи задатак је био да се покаже ко може да баци више копља, и ту је било изједначење.**

**Тада се вештица наљутила што није победио један од њих двојице, па је бацила магију на обојицу. Али, њихово пријатељство је било јаче од вештичиних моћи, тако да је њихово пријатељство убило вештицу.**

**Лепо је имати пријатеља.**

**Милан Остојић (V)**

**БАЈКА О ПОСЕБНОЈ ШУМИ**

**Иза седам мора и седам гора била је једна шума. Али та шума није сасвим обична. У тој шуми живели су патуљци који су били много добри уз помоћ патуљка Ленија и његове чаробне фруле. Звук је био толико леп када Лени засвира фрулу, да, док уживаш слушајући је, тако постајеш добар.**

**Али у тој шуми нису сви били сасвим добри. На једном дрвету живела је једна зла пчела по имену Боцко. Он је желео да украде фрулу, да преокрене чини и, кад је засвира, да сви постану зли.**

**Једног дана у село дође птица грабљивица која је волела да једе патуљке. У том тренутку појави се Лени, попне се на дрво и засвира мелодију чаробне фруле. Птица одједном као да је постала друга птица, постала је најбоља птица на свету. Патуљци су је назвали Вики. Пошто је те године била суша, Вики је патуљцима доносила храну из једног врта, разно воће, бобице, слатке латице, крунице и веселе листове.**

**Приближавала се зима и дрвосече су кренуле у акцију, а патуљци су се све више плашили да не пронађу њихову шуму и да је не исеку, јер не би имали где да живе. Ако се преселе у другу шуму, године би им требале да саграде кућице.**

**Али, гле чуда! Дрвосече су пронашле њихову шуму и прво дрво које су хтели да посеку било је Боцково дрво. Када су га одсекли, Боцко није имао где да иде, па се придружио Ленију и патуљцима. Лени је позвао Вики и рекао јој је да украде алатке од дрвосеча. Вики је то вешто урадила. Затим је Боцко позвао своје другаре осе и пчеле и рекао им да убадају дрвосече. Осе и пчеле су их убадале снажно, а дрвосече су бежале и јаукале на сав глас.**

**Тада је Боцко видео колико су патуљци добри и он је решио да остави зло и да буде добар. И тако је та шума била заувек лепа, добра и непосечена.**

**Милица Трифуновић (V)**

**ПЕЋИНА ЧАРОБНИХ ОГЛЕДАЛА**

**Три, два, један, полећемо! Радознали Макс и Миа кренули су на пут за Свемир.**

**Није им требало пуно да стигну. Нису знали где прво да иду, па су одлучили да крену до једне мале планете по имену Свезналица. На тој планети, шта год си хтео да питаш, она би могла да ти одговори.**

**Миа и Макс тамо су упознали мале патуљке. Заједно су се забављали, играли док патуљци нису споменули Пећину чаробних огледала. У тој пећини огледала су била кристали. Ко год би се погледао у њих, она би му показала лик особе која је воли.**

**Али, да би дошао до те пећине, морао би да пређеш преко реке у којој живи корњача Политеј. Политеј је највећа циција на целој планети. Да би прешао преко реке, морао би нешто да даш Политеју. Миа и Макс су га замолили да их пусти. Обећали су му да ће у пећини пронаћи неки кристал. Он им је поверовао и пустио их.**

**Када су дошли у пећину, свако је видео најмање пет ликова особа које их воле. Само Политеј није видео никог. Миа, видевши неки мали кристал, узела га је и дала Политеју. Он се одушеви и, одједном, у огледалу су се појавили Миа и Макс.**

**Пошто су њих двоје морали да крену, Политеј им је дао по златну огрлицу са медаљоном. Када би отворили медаљон, видели би се њих троје. И тако их је он испратио, а Миа и Макс су били спремни за нову авантуру.**

**Невена Маровић V1**

**ПАТУЉАК И ВИЛЕЊАК**

**Живели су један патуљак Били и један вилењак Вили. Они су били најбољи другари. Од раног детињства њих двојица су се толико слагали, да су били као браћа.**

**Једног дана они су се играли на ливади. Ишли су тамо-амо, све док се патуљак Били није саплео на нешто чудно. Њих двојица су гледали шта је то, али нису знали. То је био ковчег, али они никад нису чули за реч „ковчег“. Када су му пришли, он се сам отворио, а унутра су биле једна прелепа бела виолина и још лепша гитара зелене боје. Знали су који су то инструменти, јер су често ишли у позориште. Међутим, никад нису имали прилику да их свирају. Патуљак Били узе виолину, а вилењак Вили узме гитару. Када су почели да свирају, музика је била чаробна и обојицу их је понела у вис. Чим би престали да свирају, спустили би се на земљу.**

 **Отишли су код родитеља да им покажу своју свирку. Родитељи су их без размишљања уписали на такмичење за најбоље свираче. Ту су Били и Вили победили.**

**Много година после тога они су били најбољи музичари на целоме свету.**

 **Огњен Антонијевић V1**

**ЧУДЕСНИ СВЕТ БАЈКЕ**

**Постојао један малени чудан и маштовит свет. Звао се Маштко Градић. Био је пун малих створења, Срећних створења. Маштко Градић је у ствари градић пун љубави, среће и слоге. У њему су живели штрумфови, пчелице, патуљци, бубице, виле, чаробњаци, лептирићи, воћкице, зечеви, дрвеће и тако, и тако даље.**

**Сви су имали своје вртове и преслатке кућице: печурке, кућице од колача и слаткиша, кућице као цветови и још пуно сличних. У центру града била је једна фонтана жеља, а изнад ње је стално лебдела срећна дуга. У центру једне мале и веселе џунглице налазили су се водопади. П редивни водопади. А поред њих живео је један малени трол Пуф. Исправка! Сви су били срећни осим њега. Био је и он, али све док се његови најбољи пријатељи нису одселили, штрумф Космо и вила Маша. Космо се одселио у Штрумфоград, а Маша у Вилински Свет.**

**Летела једна птичица, летела, летела. Виде она Пуфа и приближи му се. Покушала је да сазна шта му је и успела је. Сазнала је да је Пуфу сутра рођендан и да он само жели пријатеље, да се Космо и Маша врате. Летела је и размишљала, размишљала и летела. Отићи ће до Штрумфограда и Вилинског Света, да нађе Косма и Машу, одлучила је. Ујутру устаде Пуф из кревета. Спреми се он, обиђе цео град и дође поново до водопада. Кад тамо виде рођенданску журку на којој су били његови стари пријатељи и други гости. Играли су се и забављали.**

**Након журке Пуф је имао много нових пријатеља, а Маштко Градић је од тада постао Маштко Град. И сви су били још срећнији.**

**Софија Ђурић (V)**